- فعز نعاسها لي جاها حلو وحسات بدفا وسخونية تسللات لضلوعها ومع نعاسها لي واخا هكاك خفيف حسات بحال شي حس ديال المشية راس كيكوليها تحل عينيها وتفيق وراس كيكوليها راه غير مالين دار نعسي داكشي لي دارت ولكن حس باب البيت لي سمعاتو بحال إلى تحل خلاو عينيها يتحلو وميرمشوس مع ظلام كتسنا شنو غادي يوقع يكما شي سراق ولا بديعة نسات شيحاجة فهاد البيت زعمة..قطعات الحس ونفس وكتسنا أش أيوقع حتى من سرجم لي ايدخل منو ضو ديال لكمرة مكاينش..كمشات إيديها على المانطة وكدور فعينيها يمين وشمال فلحظة مكانت ضانة ولا عالمة عليها حسات بشي جسم ديال شي حد طاح عليها غوتت نص غوتة بالخف هزات تيليفونها شعلاتو وفيكساتو على لمخلوق لي تلاح عليها جات عينها فعينيه...مليكة كمزات من بلاصتها